“แบงก์ชาติสวีเดน” ขึ้นดอกเบี้ยแรง 1% รอบ 30 ปี
“แบงก์ชาติสวีเดน” ปรับขึ้นอัตราดอกเบี้ยนโยบาย 1% สู่ระดับ 1.75% ในรอบ 30 ปี
“แบงก์ชาติสวีเดน” ปรับขึ้นอัตราดอกเบี้ยนโยบาย 1% สู่ระดับ 1.75% ในรอบ 30 ปี
20 ก.ย. 2565

ผู้สื่อข่าวรายงานว่า ธนาคารกลางสวีเดน หรือริกส์แบงก์ (Riksbank) มีมติปรับขึ้นอัตราดอกเบี้ยนโยบาย 1% สู่ระดับ 1.75% ในวันนี้ (20 ก.ย.) โดยเป็นการดำเนินการที่สร้างความประหลาดใจให้กับตลาด พร้อมเตือนว่า อาจจะปรับขึ้นอัตราดอกเบี้ยอีกในอนาคตเพื่อสกัดเงินเฟ้อที่พุ่งสูงขึ้น
สำหรับการปรับขึ้นอัตราดอกเบี้ยครั้งล่าสุดนี้ถือเป็นระดับสูงสุดนับตั้งแต่เดือนพ.ย. 2535 ซึ่งธนาคารกลางสวีเดนได้ปรับขึ้นอัตราดอกเบี้ย 1% เช่นกัน
“เงินเฟ้อปรับตัวสูงกว่าการคาดการณ์ก่อนหน้านี้ของริกส์แบงก์ในเดือนมิ.ย. และมีแนวโน้มที่จะปรับตัวขึ้นต่อไปในปีนี้ อัตราดอกเบี้ยนโยบายมีแนวโน้มที่จะยังคงถูกปรับขึ้นในช่วง 6 เดือนข้างหน้า” ริกส์แบงก์ระบุในแถลงการณ์